Lance Armstrong

I **Lance Edward Armstrong** (mibait **Lance Edward Gunderson**, Setiembre 18, 1971) metung yang Americanung sadiang propesyonal a siklista a sinambut king Tour de France king record a makatapitung tuki-tuking ukdu o besis kaibat nang kinabie kaibat nang mika testicular cancer. Ya mu naman ing talatátag ampong talapamuntuk (*chairman*) ning Lance Armstrong Foundation para king suporta kareng mika kanser. Tauli yang sinake para king UCI ProTeam , koponan a tetag na. Singkanan deng gagawang doping deng mangatas kabilyan a siklista, periodista, anti-doping agencies ampo reng talapanusig ning Estados Unidos (*U.S. prosecutors*), at iti miras king pamagdeklara ning United States Anti-Doping Agency a ala lang pangatalab (*void*) la reng resulta manibat Agosto 1998. Minyad yang maki katuliran a desisyun (*reasoned decision*) ing Union Cycliste Internationale bayu ya kimut, kabang ing World Anti-Doping Agency pepabalu na ing suporta na king USADA ing kayang katuliran a parusang kilalanan da reng eganaganang bangsang WADA code king yatu.

Anyang Octubre 1996, mesyasat ya ampong mipasyag yang maki testicular cancer a maki tumor]] a mikalat king kayang utak ampong baga. Kayabe kareng pamanulu king kayang kanser ing pamanopera king utak ampong bayag, ampong maleparan a chemotherapy, at anyang mumuna, e masanting ing kareng atul. Anyang 1999, mirinan yang galal a ABC Wide World of Sports Athlete of the Year. Anyang 2000, simbut ne ing Prince of Asturias Award in Sports. Kanitang 2002, pinili neng Sportsman of the Year ning magasin a *[[Sports Illustrated]]*. Megi ya muring Associated Press Male Athlete of the Year kareng banuang 2002–2005. Tinggap ne ing ESPN ESPY Award for Best Male Athlete kareng banuang 2003, 2004, 2005, ampong 2006, at simbut ne ing BBC Sports Personality of the Year Overseas Personality Award anyang 2003. pepawaga nang Armstrong ing kayang pamagretiru king pamagkarera anyang Julio 24, 2005, kayari ning 2005 Tour de France, oneng migbalik ya king karera king pamagbisikleta anyang Enero 2009, at katlu yang meyari king 2009 Tour de France. Kinumpirma na ing kayang katataulyan a pamagretiru king pamagkarera king pamagbisikleta anyang Febrero 16, 2011.

Kanitang Junio 2012, pemalsananan ne ning U.S. Anti-Doping Agency (USADA) i Armstrong a gagamit bawal a performance enhancing drugs, basi kareng sample ning daya manibat 2009 ampong 2010, ampo ing testimonya da reng aliwang siklista.  Anyang mumuna, sibukan nang kontran Armstrong iti king Kakataskatasan a Ukuman ning Texas (*Texas Supreme Court*) ]], uling agpang kaya, melabag ya ing kayang katuliran king *due process*, at e ne sakup ning USADA ing kasu. Anyang Agosto 20, 2012, pepayalang alaga neng US District Judge Sam Sparks ing kasu. On August 23, 2012, Armstrong announced that he would not be fighting the USADA's charges. Ita muring aldong ita, kinumpirma ning USADAng mibawal yang pangkabangbie i Armstrong at e malyaring makyabe king sanumang resulta ning kumpetisyun keng at kaybat ning Agosto 1, 1998, kayabe ya ing pamamawi kareng medalya, titulu, simbut , pangayari (*finishes*), puntus ampong premyu. Tinutul ya i Armstrong king upaya nang legal ning USADA a papalyari ya ing karelang pasiya. E pa miglual nanumang pamagbawal (*ban*) ing UCI, oneng peksabi nang munye yang desisyun a maki pamangabaldugan (*reasoned decision*) a babye pamipalino king karelang aksyon . Anyang Octubre 22, 2012, sinegundwan ne ning Union Cycliste Internationale (UCI), ing grupung manibala king sport, ing pasya ning USADA, at kinumpirma ne ing pangkabangbyeng pamagbawal (*lifetime ban*) ampo ing pamaglako kareng titulu.

## Suglung palwal

* 
* The Lance Armstrong Foundation
*
*